ai4bharat/Pralekha huggingface dataset:
صحت اور خاندانی بہبود کی وزارت
پردھان منتری آیوشمان بھارت ہیلتھ انفرا اسٹرکچر مشن
صحت اور خاندانی بہبود کی مرکزی وزیر مملکت ڈاکٹر بھارتی پروین پوار نے راجیہ سبھا میں ایک تحریری جواب میں بتایا کہ مالی سال 22۔2021 کی بجٹ تقریر میں یکم فروری 2021 کو پرائم منسٹر آتم نربھر سوستھ بھارت یوجنا  اسکیم کا اعلان کیا گیا تھا جس کا نام بدل کر اب پی ایم ۔ آیوشمان بھارت ہیلتھ انفرا اسٹرکچر مشن  کردیا گیا ہے، جس کے لئے 6 سال  کے واسطے تقریباً 64180 کروڑ روپے مختص کئے گئے تھے۔ اس اسکیم کو 15 ستمبر 2021 کو منعقدہ کابینہ کی میٹنگ میں منظوری دی گئی۔ یہ اسکیم نیشنل ہیلتھ مشن کے علاوہ ہے۔
اس مشن کا مقصد بلاک، ضلع، علاقے اور قومی سطح پر میٹرو پولیٹن علاقوں میں نگرانی تجربہ گاہوں کا نیٹ ورک تیار کرتے ہوئے اور عوامی صحت کی ہنگامی صورتحال اور بیماریوں کو پھیلنے سے روکنے کے لئے موثر جانچ تحقیقات کے واسطے داخلے کے پوائنٹس پر صحت اکائیوں کو مضبوط بناتے ہوئے آئی ٹی سے چلنے والے مرض کی نگرانی کا ایک نظام تیار کرنا ہے۔
کووڈ۔ 19 اور دیگر متعدی امراض کے بارے میں ریسرچ، کووڈ۔ 19 جیسی عالمی وباؤں کے سلسلے میں قلیل مدتی اور وسط مدتی کارروائی کے لئے بایو میڈیکل ریسرچ سمیت ، کے واسطے مدد فراہم کرانا اور جانوروں اور انسانوں میں متعدی امراض کے پھیلنے کا پتہ لگانے ، اسے روکنے اور اس سلسلے میں کارروائی کرنے کے لئے ایک ہیلتھ اپروچ فراہم کرانے کے لئے بنیادی صلاحیت تیار کرنا بھی ہے۔
پی ایم ۔ اے بی ایچ آئی ایم اسکیم کے عناصر درج ذیل ہے:
مرکز کے اسپانسر کردہ عناصر
- دس ہائی فوکس ریاستوں میں 17788 دیہی ہیلتھ اینڈ ویلنیس سنٹروں کے لئے مدد فراہم کرانا۔
- تمام ریاستوں میں 11024 شہری ہیلتھ اینڈ ویلنیس سینٹر قائم کرنا۔
- گیارہ ہائی فوکس ریاستوں میں 3352 بلاک پبلک ہیلتھ یونٹیں۔
- پانچ لاکھ سے زیادہ آبادی والے تمام اضلاع میں کریٹیکل کیئر ہاسپٹل بلاک قائم کرنا
مرکزی شعبے کے عناصر
- ایک سو پچاس بستروں والے کریٹیکل کیئر ہاسپٹل بلاکوں کے ساتھ ٹریننگ اور مینٹرنگ مقامات کے طور پر 12 مرکزی ادارے۔
- تمام عوامی صحت تجربہ گاہوں کو جوڑنے کے لئے تمام ریاستوں/ مرکز کے زیر انتظام خطوں کے لئے مربوط صحت اطلاعاتی پورٹل کی توسیع۔
- سترہ نئی عوامی صحت اکائیوں کا آپریشنلائزیشن اور داخلے کے پوائنٹ یعنی 32 ہوائی اڈوں، گیارہ بندرگاہوں اور سات لینڈ کراسنگ میں 33 موجودہ عوامی صحت اکائیوں کو مضبوط کرنا۔
- نیشنل ہیلتھ مشن کا مقصد سبھی کو منصفانہ ، سستی اور معیاری صحت دیکھ ریکھ فراہم کرانا ہے جس میں ابتدائی اور ثانوی دیکھ ریکھ پر خصوصی طور پر توجہ مرکوز کی گئی ہے لیکن پی ایم اے بی ایچ آئی ایم ملک بھر میں صحت دیکھ ریکھ بنیادی ڈھانچے کو مضبوط کرنے کے لئے سب سے بڑی کل ہند اسکیم ہے، جس میں ابتدائی ، ثانوی اور ثلاثی دیکھ ریکھ خدمات فراہم کرانے پر توجہ مرکوز کی گئی ہے۔
مرکزی اسپانسر کردہ اسکیم کے عناصر میں یہ بھی شامل ہے کہ 602 اضلاع میں 19064.80 کروڑ کی لاگت سے کریٹیکل کیئر اسپتال قائم کئے جائیں گے، جس کے لئے 11952.43 کروڑ روپے مرکزی حصہ ہوگا اور 7112.37 کروڑ روپے ریاستی حصہ۔ اس کو ریاستی حکومت کی مدد سے 26۔2025 تک کی پانچ برس کی مدت کے اندر نافذ کیا جائے گا۔
اس اسکیم کے تحت ملک بھر میں تمام 730 اضلاع میں  مربوط عوامی صحت لیب  قائم کرنے کا التزام بھی ہے، جس پر 1482.60 کروڑرپے کی لاگت آئے گی جس میں 990.40 کروڑ روپے کا مرکزی حصہ ہوگا اور 492.20 کروڑ روپے کا ریاستی حصہ۔
۔۔۔۔۔۔۔۔۔۔۔
ش ح۔ ا گ۔ن ا۔
U-14022
(Visitor Counter : 190
وزارتِ تعلیم
وزیر مملکت برائے تعلیم جناب سنجے دھوترے نے کے وی ایس فاؤنڈیشن ڈے۔2020 تقریب سے ورچووَل انداز میں خطاب کیا
وزیر مملکت برائے تعلیم جناب سنجے دھوترے نے آج کیندریہ ودیالیہ سنگٹھن کی تقریب یوم تاسیس سے ورچووَل انداز میں خطاب کیا۔ کیندریہ ودیالیہ سنگٹھن نے آج آن لائن طریقے سے اپنا یوم تاسیس منایا۔ اسکولی تعلیم اور خواندگی کے شعبہ کی سکریٹری محترمہ انیتا کروال، کے وی ایس کی کمشنر محترمہ ندھی پانڈے اور وزارت کے سینئر افسران اس موقع پر موجود تھے۔
اس موقع پر، وزیر موصوف نے کہا کہ کیندریہ ودیالیہ حقیقی معنوں میں بھارت کی صحیح تصویر پیش کرتے ہیں، کیونکہ ان اسکولوں میں، مختلف پس منظر سے تعلق رکھنے طلبا – دیہی، شہری، امیر، غریب، ہر کوئی تعلیم حاصل کرتے ہیں۔ کیندریہ ودیالیوں میں تعلیم حاصل کرنے والے طلبا کی چوطرفہ ترقی کے لئے فراہم کیے جانے والے مواقع ان اسکولوں کو دیگر اسکولوں سے مختلف درجہ دلاتے ہیں۔ خواہ انتظامیہ ہو، کھیل کود ہو یا سائنس ، آج کیندریہ ودیالے کے طلبا ہر شعبے میں قائدانہ کردار ادا کر رہے ہیں۔
جناب دھوترے نے کہا کہ نئی تعلیمی پالیسی میں ، مستقبل کی پیڑھی کو تیار کرنے اور شہریوں کو بیدار کرنے پر خصوصی توجہ دی گئی ہے۔ انہوں نے کہا کہ کے وی ایس قومی تعلیمی پالیسی کے مؤثر نفاذ میں ایک اہم کردار ادا کریں گے۔ انہوں نے کہا کہ سماجی کاز سے متعلق کوئی بھی اچھی پہل قدمی ہمیشہ کیندریہ ودیالیوں سے شروع ہوتی ہے۔ خواہ ماحولیاتی تحفظ کی بات ہو یا ایک بھارت شریشٹھ بھارت مہم، کیندریہ ودیالیوں نے ان تمام پہل قدمیوں میں ایک عمدہ کردار ادا کیا ہے۔ انہوں نے کہا کہ کیندریہ ودیالے خودکفیل بھارت کی تعمیر میں یقیناً قائدانہ کردار ادا کریں گے۔
کے وی ایس کمشنر محترمہ ندھی پانڈے نے پروگرام کے آغاز میں اپنی تقریر میں کہا کہ 20 ریجیمنٹل اسکولوں کے ساتھ 1963 میں شروع ہونے والا کے وی ایس کا سفر 1245 ودیالیوں کے وسیع نیٹ ورک میں تبدیل ہو چکا ہے، اور اس طرح ان اسکولوں نے ملک کے 13 لاکھ سے زائد طلبا کو معیاری تعلیم فراہم کی ہے۔
یہ کہتے ہوئے کہ کے وی ایس اور اس کے طلبا تعلیم کے میدان میں عمدہ مثال قائم کر رہے ہیں اور دیگر اداروں کو ترغیب فراہم کر رہے ہیں، محترمہ ندھی نے کہا کہ 2020 میں سی بی ایس ای امتحانات کے نتائج میں، کے وی ایس نے 12ویں کلاس میں کامیابی کی 98.62 فیصد کے ساتھ اب تک کی اپنی سب سے بہتر کارکردگی کا مظاہرہ کیا۔
محترمہ پانڈے نے کہا کہ کیندریہ ودیالیہ سنگٹھن طلبا کی مجموعی ترقی کے لئے کھیل کود اور جسمانی سرگرمیوں پر خصوصی توجہ دے رہے ہیں۔ اسی طرح ، اٹل ٹنکرنگ لیب، جگیاسا اور نیشنل چلڈرنس سائنس کانگریس جیسے پروگراموں کے توسط سے سائنسی مزاج پر بھی خصوصی توجہ دی جا رہی ہے۔
انہوں نے مزید کہا کہ یہ بات باعث فخر ہے کہ کووِڈ وبا کے چنوتی بھرے دور میں بھی ہمارے اساتذہ نے زبردست عہدبستگی کا مظاہرہ کرتے ہوئے تدریس کا عمل جاری رکھاہے۔انہوں نے تمام طلبا تک تعلیم کی رسائی کے لئے نئی تکنالوجی اور ڈجیٹل / آن لائن طریقۂ کار اختیار کیے ہیں۔ انہوں نے اس امرکی یقین دہانی کرائی کہ کے وی ایس قومی تعلیمی پالیسی کے مؤثرنفاذ کے لئے اپنا مکمل تعاون اور حمایت فراہم کریں گے۔
بجلی کی وزارت
این ٹی پی سی - ٹیکس سے قبل مالی سال 20 کے منافع میں 14.15 فیصد اضافہ
بجلی کی وزارت کے تحت سرکاری شعبے کے ادارہ اور 62110 میگاواٹ کی گروپ تنصیبی صلاحیت کے ساتھ ملک میں بجلی پیدا کرنے والی سب سے بڑی کمپنی این ٹی پی سی لمٹیڈ نے 27 جون 2020 کو مالی سال دو ہزار بیس کے لئے مالی نتائج کا اعلان کیا ہے۔ اس کے ساتھ ہی کمپنی نے مالی سال بیس کی چوتھی سہ ماہی کے لئے بغیر آڈٹ کرائے مالی نتائج کا بھی اعلان کر دیا ہے۔
مالی سال 20 میں این ٹی پی سی نے اب تک 8260 میگاواٹ کی سب سے زیادہ تجارتی صلاحیت درج کی ہے جس میں ٹی ایچ ڈی سی اور نیپکو  کی 2970 میگاواٹ صلاحیت کا حصول بھی شامل ہے۔ مالی سال 20 کے لئے این ٹی پی سی گروپ کی مجموعی پیداوار پچھلے سال کے دوران305.90 بلین اکائیوں کے موازنہ میں 290.19 بلین یونٹ رہی۔ اس کے علاوہ ، ٹی ایچ ڈی سی اور نیپکو کی مجموعی پیداوار 10.91 بلین یونٹ رہی۔ اسٹینڈ الون بنیاد پر مالی سال 20 کے لئے این ٹی پی سی کی مجموعی پیداوار 259.62 بلین یونٹ تھی جبکہ یہ پچھلے سال 274.45 بلین یونٹ تھی۔
مالی سال 20 کے لئے کل آمدنی ایک لاکھ کروڑ روپئے کے ہندسے کو عبور کر گئی اور مالی سال انیس میں92،179.56کروڑ روپئے کے مقابلے نو فیصد کا اضافہ درج کرتے ہوئے کل آمدنی100،478.41 کروڑ روپئے کی ہوئی۔ مالی سال بیس کی چوتھی سہ ماہی میں کل آمدنی28،278.75 کروڑ ہوئی جبکہ مالی سال انیس کی اسی سہ ماہی میں 22،545.61 کروڑ روپئے کی آمدنی ہوئی تھی۔ اس طرح آمدنی میں 25.43 فیصد کا اضافہ درج کیا گیا۔
مالی سال 20 میں ٹیکس سے پہلے منافع 14،465.92 کروڑ روپئے کا ہوا جبکہ مالی سال انیس میں12,672.52 کروڑ روپئے کے مقابلے14.15کا اضافہ ہے۔ مالی سال بیس کی چوتھی سہ ماہی کے لئے پی بی ٹی مالی سال انیس کی اسی سہ ماہی میں3،537.17کروڑ روپئے کے مقابلے4,383.77کروڑ روپئے تھا۔ یہ23.93فیصد کا اضافہ ہے۔
مالی سال 20 میں ٹیکس کے بعد منافع، 10،112.81 کروڑ روپئے کا ہوا جبکہ مالی سال 19 میں یہ 11،749.89 کروڑ روپئے تھا۔
این ٹی پی سی لمٹیڈ کے بورڈ آف ڈائرکٹرس نے ادا کی گئی شئیر پونجی کے26.5%کے آخری منافع یعنی مالی سال بیس کے لئے دس روپئے کے ہر ایک فیس ویلیو کا2.65روپئے فی ایکویٹی شئیر کی سفارش کی ہے جو سالانہ عام میٹنگ میں شئیر ہولڈروں کی منظوری سے مشروط ہے۔
وزیراعظم کا دفتر
بھارت اور روس کے درمیان غیر رسمی چوٹی کانفرنس
نئی دلّی ،22 مئی؍وزیر اعظم جناب نریندر مودی اور صدر ولادیمیر پوتن نے 21 مئی ، 2018 کو یہاں روسی فیڈریشن کے شہر سوچی میں اپنی پہلی غیر رسمی چوٹی کانفرنس کا آغاز کیا ۔ اس چوٹی کانفرنس نے دونوں رہنماؤں کو اپنی دوستی کو مضبوط کرنے اور بین الاقوامی و علاقائی معاملات پر تبادلہ خیالات کرنے اور بھارت اور روس کے درمیان اعلیٰ سطح کے تجارتی اور سیاسی تبادلوں کی روایات کو مضبوط کرنے کا ایک موقع فراہم کیا ہے ۔
دونوں رہنماؤں نے اس امر پر مفاہمت کا اظہار کیا کہ امن عالم کے استحکام کے لئے بھارت اورروس کے درمیان خصوصی اوراستحقاقی حکمت عملی کی ساجھے داری انتہائی ضروری ہے ۔ انہوں نے اس امر پر اپنے نظریات کا تبادلہ کیا کہ بھارت اور روس کو ایک آزاد عالمی نظام کے لئے اہم کردار ادا کرنا ہے ۔ اس سلسلے میں دونوں نے امن عالم اور اس کے استحکام کے لئے ایک دوسرے کی مشترکہ ذمہ داریوں کو تسلیم کیا ۔
دونوں رہنماؤں نے اہم بین الاقوامی مسائل پرگہرائی سے تبادلہ خیال کیا ۔ انہوں نے کثیر سطحی عالمی نظام کے قیام کی اہمیت پر بھی اپنی رضا مندی کا اظہار کیا ۔انہوں نے ایک دوسرے کے ساتھ تیز رفتار تعاون اور صلاح و مشورہ کا فیصلہ کیا جس میں ہند ۔ اوقیانوس خطہ بھی شامل ہے ۔ وزیر اعظم مودی اور صدر ولادیمیر پوتن نے اقوام متحدہ ، ایس سی او ، برکس اور جی ۔ 20 جیسی تنظیموں کے ساتھ مل کر کام جاری رکھنے پر بھی مفاہمت کااظہار کیا ۔
دونوں رہنماؤں نے دہشت گردی اور انتہا پسندی کے مسائل پر اپنی تشویش کا اظہار کیا اور ہر قسم کی دہشت گردی اور اس کے منشور کے خلاف اپنی جنگ کا اعادہ کیا ۔ اس سلسلے میں انہوں نے اپنی آمادگی کا اظہار کیا کہ افغانستان میں امن اور استحکام کی بحالی کے لئے دہشت گردانہ دھمکیوں سے محفوظ ماحول انتہائی ضروری ہے ۔ اس نشانے کے حصول کے لئے انہوں نے ایک دوسرے کے ساتھ مل کر کام کرنے پر آمادگی کا اظہار کیا ۔
دونوں رہنماؤں نے قومی ترقیاتی منصوبوں اور ترجیحات پر تفصیلی تبادلہ خیال کیا ۔ انہوں نے ایک دوسرے پر گہرے اعتماد ،باہمی احترام اور بھارت و روس کے درمیان خوش گوار تعلقات پرا طمینان کا اظہار کیا ۔ جون ، 2017 میں سینٹ پیٹرس برگ میں دونوں ملکوں کے درمیان ہوئی کانفرنس پر مثبت اطمینان کا اظہار کرتے ہوئے دونوں رہنماؤں نے اپنے اہل کاروں کو اس سال بھارت میں ہونے والی آئندہ چوٹی کانفرنس کے لئے پختہ تیاری کی ہدایت دی ۔
دونوں رہنماؤں نے تجارت اور سرمایہ کاری میں عظیم تر مطابقت کی نشان دہی کے لئے حکومت ہند کے نیتی آیوگ اور روسی فیڈریشن کی وزارت اقتصادی ترقی کے درمیان ایک حکمت عملی اقتصادی بات چیت کا قیام عمل میں لایا جائے ۔ انہوں نے توانائی کے شعبے میں توسیع پر اطمینان کا اظہار کیا ۔اس سلسلے میں انہوں نے جی اے آئی ایل اور گازپروم کے درمیان ایک طویل مدتی معاہدے کا خیر مقدم کیا ۔ دونوں رہنماؤں نے ملٹری ، سیکورٹی اور نو کلیائی توانائی کے شعبوں میں طویل مدتی اشتراک کی اہمیت پر زور دیا اور ان شعبوں میں جاری تعاون کا خیر مقدم کیا ۔
دونوں رہنماؤں نے دونوں رہنماؤں کے درمیان سالانہ چوٹی کانفرنسوں کے ساتھ ساتھ غیر رسمی اضافی بات چیت بھی ہونی چاہئیے ۔
وزیر اعظم نے صدر پوتن کو رواں سال کے آخر میں ہونے والی 19 ویں سالانہ چوٹی کانفرنس کے لئے مدعو کیا ہے ۔
۔ ۔ ۔ ۔
(u. 2690
وزیراعظم کا دفتر
وزیراعظم نے ٹیکہ کاری مہم کا ایک سال مکمل ہونے پر مہم سے وابستہ ہر فرد کو تہنیت پیش کی
انھوں نے ٹیکہ کاری مہم کے لیے ڈاکٹروں، نرسوں اور ہیلتھ کیئر ورکرز کے کردار کی ستائش کی
نئی دہلی، 16 جنوری 2022:
وزیراعظم جناب نریندر مودی نے ٹیکہ کاری مہم کا ایک سال مکمل ہونے پر مہم سے وابستہ ہر فرد کو تہنیت پیش کی ہے۔ وزیر اعظم نے ٹیکہ کاری مہم کے لیے ڈاکٹروں، نرسوں اور ہیلتھ کیئر ورکرز کے کردار کی ستائش کی ہے۔ انہوں نے یہ بھی کہا کہ بھارت کے ٹیکہ کاری پروگرام سے کوویڈ-19 کے خلاف جنگ میں بڑی تقویت ملی ہے۔
مائی گوو انڈیا کے ایک ٹویٹ کے جواب میں وزیر اعظم نے متعدد ٹویٹس میں کہا:
"آج ہم #1YearOfVaccineDrive مکمل کرلیا ہے۔
میں ہر اس فرد کو سلام کرتا ہوں جو ٹیکہ کاری مہم سے وابستہ ہے۔
ہمارے ٹیکہ کاری پروگرام نے کوویڈ-19 کے خلاف جنگ میں بڑی تقویت پہنچائی ہے۔ اس سے زندگیاں بچ رہی ہیں اور یوں روزی روٹی کا تحفظ ہوا ہے۔
اس کے ساتھ ساتھ ہمارے ڈاکٹروں، نرسوں اور ہیلتھ کیئر ورکرز کا کردار بھی غیر معمولی رہا ہے۔ جب ہم دور دراز کے علاقوں میں لوگوں کو ٹیکے لگوانے یا ہمارے ہیلتھ کیئر ورکرز کی ٹیکے لے جانے کی جھلکیاں دیکھتے ہیں تو ہمارے دل و دماغ فخر سے بھر جاتے ہیں۔
وبا سے لڑنے کے لیے بھارت کی اپروچ ہمیشہ سائنس پر مبنی رہے گی۔ ہم اپنے ہم وطنوں کی مناسب نگہ داشت کو یقینی بنانے کے لیے صحت کے بنیادی ڈھانچے میں بھی اضافہ کر رہے ہیں۔
آئیے ہم مل کر کوویڈ-19 سے متعلق تمام پروٹوکول پر عمل کرتے رہیں اور وبا پر قابو پائیں۔"
الیکٹرانکس اور اطلاعات تکنالوجی کی وزارت
ایم ای آئی ٹی وائی کے سکریٹری نے آبی ماحولیاتی نظام میں اینڈوکرائن میں خلل ڈالنے والے کیمیکلز کا پتہ لگانے کے لیے بائیوسینسنگ سسٹم ٹیکنالوجی لانچ کی
ایم ای ٹی وائی کے سکریٹری جناب الکیش کمار شرما نے کل یہاں ایم ای آئی ٹی وائی کے تعاون یافتہ پروجیکٹوں کے تحت تیار کردہ آبی ماحولیاتی نظام  میں اینڈوکرائن میں خلل ڈالنے کیمیکلز کا پتہ لگانے کے لیے بائیو سینسنگ سسٹم ٹیکنالوجی لانچ کی۔
سنٹر فار ڈیولپمنٹ آف ایڈوانسڈ کمپیوٹنگ ، کولکاتا نے آئی سی اے آر-سی آئی ایف آر آئی، براک پور کے ساتھ مل کر ’زراعت اور ماحولیات  میں الیکٹرانکس اور آئی سی ٹی ایپلی کیشنز پر قومی پروگرام‘ کے تحت آبی ماحولیاتی نظام میں کیمیکلز ، آبی ذخائر میں ای ڈی سی مواد کے معیار اور مقداری تجزیہ کے لیے ایک بائیو سینسنگ سسٹم تیار کیا ہے۔
بائیوسینسنگ پر مبنی ای ڈی سی کا پتہ لگانے کا نظام ، شمال مشرق کے مختلف مقامات پر تعیناتی کے لیے اسی ٹیکنالوجی کو مزید تجارتی بنانے کے لیے منتخب صنعت آروگیم میڈی سوفٹ سولیوشن پرائیویٹ لمیٹڈ کو بھی منتقل کیا گیا۔ ٹیکنالوجی کی منتقلی ، ایم ای آئی ٹی وائی،نئی دہلی میں کی گئی جس میں سی-ڈی اے سی، کولکاتا کے سینئر ڈائریکٹر اور سینٹر ہیڈ جناب راجیو مونڈل، سی ای او، آروگیم میڈی سوفٹ سالیوشن پرائیویٹ لمیٹڈ، جناب الکیش کمار شرما، سکریٹری، جناب بھونیش کمار، ایڈیشنل سیکریٹری،ایم ای آئی ٹی وائی، محترمہ سنیتا ورما، گروپ کوآرڈینیٹر، ایم ای آئی ٹی وائی، جناب نوین کمار ودیارتھی، ڈائریکٹر ، ایم او ای ایف سی سی، ڈاکٹر بسنتا کمار داس، ڈائریکٹر،آئی سی اے آر-سی آئی ایف آر آئی، جناب دیباسیس مجومدار، سینئر ڈائریکٹر اور سینٹر ہیڈ،سی-ڈی اے سی، کولکاتا، جناب اوم کرشن سنگھ، سائنسداں ’ڈی‘،ایم ای آئی ٹی وائی، صنعت کے دیگر شراکت دار، پروجیکٹ ٹیم کے اراکین اور دیگر معزز شخصیات جو مختلف صارفین اور وزارت کی نمائندگی کرتے ہیں، کی موجودگی میں ٹی او ٹی معاہدے پر دستخط کیے گئے۔
ٹیکنالوجی کی منتقلی کی کچھ جھلکیاں
وزیراعظم کا دفتر
وزیراعظم نے عوام کو چیتی چاند کی مبارکباد پیش کی
نئی دلّی ، 02 اپریل، 2022/
وزیراعظم جناب نریندر مودی نے ، لوگوں کو چیتی چاند پر مبارکباد دی ہے۔
اپنے ایک ٹوئیٹ میں وزیراعظم نے کہا:
’’سبھی کو چیتی چاند کی مبارکباد۔‘‘
وزارت آیوش
اے آئی آئی اے اور سی سی آر اے ایس نےمشترکہ طور پر آیوش میں تحقیق اور تعلیم پر ایک باہم اثرپذیر میٹنگ کا اہتمام کیا
آل انڈیا انسٹی ٹیوٹ آف آیوروید اور سنٹرل کونسل فار ریسرچ ان آیورویدک سائنسز نے مشترکہ طور پر آیوش میں تحقیق اور تعلیم کے لیے ایک باہم اثر پذیر میٹنگ کا انعقاد کیا جس میں آج نئی دہلی میں تحقیق اور ترقی ، تعلیم اور صلاحیت کی تعمیر پر توجہ مرکوز کی گئی۔
انٹرایکٹو میٹنگ کا مقصد علمی اور تحقیقی مواقع پر صدر نشینوں کی مہارت اور تجربے سے فائدہ اٹھانے کے لیے ذہن سازی اور اہداف کا تعین کرنا تھا۔ شرکاء نے آیوش کالجوں میں گریجویشن اور پوسٹ گریجویشن دونوں سطحوں میں تحقیقی تعلیم کے ماحولیاتی نظام پر تبادلہ خیال کیا۔ میٹنگ میں آیوش سیکٹر میں تحقیق اور ترقی ، تعلیم اور صلاحیت سازی پر توجہ مرکوز کی گئی۔ تمام ڈائریکٹرز نے اپنی کامیابیوں کی تفصیلات پیش کیں۔
اس موقع پر وی ڈی۔ آیوش کی وزارت کے سکریٹری راجیش کوٹیچا نے کہا کہ ‘‘آج ہم سب یہاں یہ سوچنے کے لیے اکٹھے ہوئے ہیں کہ ہم ممتاز صدر نشین کے ماہرانہ علم کو اجتماعی طور پر کیسے استعمال کر سکتے ہیں اور مستقبل کے لیے ہدف طے کر سکتے ہیں۔ وبائی مرض آیوش کے لیے اپنی سائنس کو ترقی دینے کا موقع تھا اور آیوش نے آیوش 64 وغیرہ کو ترقی دے کر ایسا کیا’’۔
جناب پرمود کمار پاٹھک، اسپیشل سکریٹری، آیوش کی وزارت نے کہا، ‘‘یہ میٹنگ محققین کو آیوش کے ممتاز صدر نشینوں سے بصیرت حاصل کرنے اور ان کے شعبے میں کئے گئے ان کے تجربات کے تئیں جاننے میں مدد کرے گی۔ آج کی طرح کی پہل وقت کی ضرورت تھی۔ آیوش کی وزارت آیوش کے پیٹنٹ اور تحقیق کو فروغ دینے کے لیے کام کر رہی ہے’’۔
سب کا خیرمقدم کرتے ہوئے پروفیسر تنوجا نیساری، ڈائریکٹر اے آئی آئی اے نے کہا، ‘‘یہ ایک تاریخی تحریک ہے جب منتظمین، پالیسی ساز، تعلیمی ماہرین، محققین اور ممتاز سائنسدان ایک پلیٹ فارم پر آئے ہیں۔ یہ پلیٹ فارم ہمیں ثبوت پر مبنی آیوروید کو انضباطی ماڈل اور اتحاد بنانے کا موقع فراہم کرتا ہے’’۔
پروفیسر وی ڈی رابنرائن اچاریہ، ڈائرکٹر جنرل سی سی آر اے ایس نے کہا کہ‘‘جب ہم آیوش کا موازنہ چینی متبادل طریقہ علاج سے کرتے ہیں، تو اس میں بہت زیادہ امکانات ہوتے ہیں۔ کووڈ کے وقت کے دوران آیوش سسٹم نے چینی ادویات کے نظام کے مقابلے میں زیادہ طبی مطالعات کا اندراج کیا ہے۔ یہ وقت ہے کہ تحقیق کو زیادہ ترجیح دی جائے’’۔
میٹنگ میں آیوش کے تمام قومی اداروں، تحقیق، کونسلوں کے سربراہان اور ایم او اے کے مشیر، این سی ایس آئی ایم کے چیئرمین ویدیا جینت دیوپجاری اور این سی ایچ ڈاکٹر انیل کھرانہ سمیت پانچ نئے مقرر کردہ سائنسدان آیوش ممتاز سائنسدان چیئرز ڈاکٹر نندنی کے کمار ۔ بین الضابطہ کلینیکل ریسرچ)، ڈاکٹر اروند چوپڑا، ، ڈاکٹر شرمیلا شیکھر منڈے ، ڈاکٹر مدھو دکشت  اور ڈاکٹر بی این۔ گنگادھر  نے شرکت کی۔ یہ میٹنگ آیوش وی ڈی راجیش کوٹیچا کی وزارت کے اسپیشل سکریٹری پی کے ۔ پاٹھک اور پروفیسر  تنوجا نیساری، ڈائریکٹر، اے آئی آئی اے، پروفیسر  رابن نارائن اچاریہ، ڈائریکٹر جنرل  ایم ڈی این آئی وائی کے ڈائریکٹر ڈاکٹر ایشور وی بسوارادی اور پروفیسر بھوشن پٹوردھن، نیشنل آیوش چیئرز، نیشنل انسٹی ٹیوٹ کے ڈائریکٹرز، اور ریسرچ کونسلز کی پروقار موجودگی میں ہوئی ۔
وزارت دفاع
نیشنل انسٹی ٹیوٹ آف ماؤنٹینیرنگ اینڈ ایڈونچر اسپورٹس  کی ٹیم 6 ملکوں کی سائیکلنگ مہم پر روانہ
مہم کی ٹیم 50 دنوں میں 6 ممالک میں 5,300 کلومیٹر کا فاصلہ طے کرے گی
‘‘آزادی کا امرت مہوتسو’’ منانے کے لئے دیرنگ میں قائم نیشنل انسٹی ٹیوٹ آف ماؤنٹینیئرنگ اینڈ ایڈونچر اسپورٹس  کی 4 رکنی ٹیم کل 18 جنوری 2023 کو ہنوئی، ویتنام سے 6 ملکوں کی سائیکلنگ مہم کا آغاز کرنے کے لیے تیار ہے۔ یہ سائیکلنگ مہم ویتنام، لاؤس، کمبوڈیا، تھائی لینڈ اور ملیشیا سے ہوتے ہوئے 50 دنوں میں تقریباً 5300 کلومیٹر کا فاصلہ طے کرتے ہوئے 8 مارچ 2023 کو سنگاپور کے ایسپلانیڈ پارک  میں اختتام پذیر ہوگی۔ مہم کی ٹیم روانہ ہونے کے بعد ہنوئی میں تیار ہو رہی ہے۔ نئی دہلی سے 16 جنوری 2023 کو وزیر دفاع جناب راج ناتھ سنگھ نے گزشتہ سال  کو اپنی صدارت میں منعقدہ انسٹی ٹیوٹ کی ایگزیکٹو کونسل کی میٹنگ میں اس مہم کو منظوری دی تھی۔
اس مہم کو نئی دہلی سے 16 جنوری کو ایڈیشنل سکریٹری وزارت دفاع نے این آئی ایم اے ایس سکریٹری کی موجودگی میں جھنڈی دکھا کر روانہ کیا۔ چار رکنی ٹیم کی قیادت کرنل آر ایس جموال کر رہے ہیں۔
یہ اپنی نوعیت کی پہلی سائیکلنگ مہم ہے جو 6 جنوب مشرقی ایشیائی ممالک کو عبور کرے گی۔ آئی این اے میموریل، سنگاپور میں وہ ان تمام مجاہدین آزادی کو خراج تحسین پیش کریں گے جنہوں نے برطانوی نوآبادیاتی حکومت سے ملک کی آزادی کے لیے اپنی جانیں قربان کیں۔
قابل ذکر ہے کہ این آئی ایم اے ایس ٹیم نے حال ہی میں اپنی نوعیت کی پہلی مہم بن کر تمام سات شمال مشرقی ریاستوں کو سائیکل کے ذریعے کور کر کے انڈیا بک آف ریکارڈ میں ایک ریکارڈ بنایا تھا۔ یہ شمال مشرقی خطے کی تمام 7 ریاستوں کے سب سے اونچے مقام پر بھی چڑھ گیا۔ مہم نے اروناچل پردیش، آسام، میگھالیہ، منی پور، ناگالینڈ، میزورم اور تریپورہ سے ہوتے ہوئے 1098 کلومیٹر سائیکل چلائی اور ان ریاستوں کے نوجوانوں کی تنظیموں کے ساتھ بات چیت کی۔
۔۔۔۔۔۔۔۔۔۔۔۔۔۔۔۔۔۔۔۔۔۔۔۔
ش ح۔ م ع۔ع ن

(Visitor Counter : 66
صحت اور خاندانی بہبود کی وزارت
کووڈ-19 ٹیکہ کاری کی تازہ ترین صورتحال –364واں دن
بھارت میں مجموعی طور پر ٹیکہ کاری 155.92 کروڑ تک پہنچ گئی
آج شام 7 بجے تک49لاکھ سے زیادہ ٹیکے لگائے گئے
نئی دلّی ،14جولائی، 2021/
بھارت میں کووڈ-19 سے بچاؤ کے لئےٹیکہ کاری کی مجموعی تعداد آج 155.92 کروڑ  سے تجاوز کرگئی ۔ آج شام 7 بجے تک 49 لاکھ سے زیادہ ٹیکے لگائے گئےہیں۔ کووڈ ٹیکہ کاری کے لئے مستفیدین کے شناخت کردہ زمروں کے اہل افراد کو اب تک 37 لاکھ  احتیاطی خوراک دی گئی۔ آج دیر رات حتمی رپورٹ ملنے تک یومیہ ٹیکہ کاری کی تعداد میں مزید اضافہ ہونےکا امکان ہے۔
ٹیکے لگوانے والوں کی مجموعی تعداد درج ذیل ہے، جنہیں آبادی کے ترجیحی گروپوں کی بنیاد پر تقسیم کیا گیا ہے:
|
|
ٹیکہ کاری کی مجموعی کوریج
|
|
طبی کارکنان
|
|
پہلی خوراک
|
|
10389988
|
|
دوسری خوراک
|
|
9772502
|
|
احتیاطی خوراک
|
|
1607719
|
|
صف اوّل کے کارکنان
|
|
پہلی خوراک
|
|
18388642
|
|
دوسری خوراک
|
|
17037818
|
|
احتیاطی خوراک
|
|
1228082
|
|
15 تا 18 سال کی عمر کے افراد
|
|
پہلی خوراک
|
|
32384770
|
|
18 تا 44 سال کی عمر کے افراد
|
|
پہلی خوراک
|
|
522552771
|
|
دوسری خوراک
|
|
364961308
|
|
45 تا 59 سال کی عمر کے افراد
|
|
پہلی خوراک
|
|
197184796
|
|
دوسری خوراک
|
|
159816960
|
|
60 سال کی عمر کے افراد
|
|
پہلی خوراک
|
|
122876541
|
|
دوسری خوراک
|
|
100103161
|
|
احتیاطی خوراک
|
|
914954
|
|
مجموعی طور پر دی گئی پہلی خوراک
|
|
903777508
|
|
مجموعی طور پر دی گئی دوسری خوراک
|
|
651691749
|
|
احتیاطی خوراک
|
|
3750755
|
|
میزان
|
|
1559220012
ٹیکہ کاری کے عمل میں آج ہوئی حصولیابی درج ذیل ہے، جنہیں آبادی کے ترجیحی گروپوں کی بنیاد پر تقسیم کیا گیا ہے:
|
|
مورخہ:14جنوری 2022 
|
|
طبی کارکنان
|
|
پہلی خوراک
|
|
132
|
|
دوسری خوراک
|
|
3974
|
|
احتیاطی خوراک
|
|
132241
|
|
صف اوّل کے کارکنان
|
|
پہلی خوراک
|
|
134
|
|
دوسری خوراک
|
|
8679
|
|
احتیاطی خوراک
|
|
144216
|
|
15 تا 18 سال کی عمر کے افراد
|
|
پہلی خوراک
|
|
858161
|
|
18 تا 44 سال کی عمر کے افراد
|
|
پہلی خوراک
|
|
958121
|
|
دوسری خوراک
|
|
1745314
|
|
45 تا 59 سال کی عمر کے افراد
|
|
پہلی خوراک
|
|
129746
|
|
دوسری خوراک
|
|
505819
|
|
60 سال کی عمر کے افراد
|
|
پہلی خوراک
|
|
73765
|
|
دوسری خوراک
|
|
270550
|
|
احتیاطی خوراک
|
|
102760
|
|
مجموعی طور پر دی گئی پہلی خوراک
|
|
2020059
|
|
مجموعی طور پر دی گئی دوسری خوراک
|
|
2534336
|
|
احتیاطی خوراک
|
|
379217
|
|
میزان
|
|
4933612
ملک میں آبادی کے سب سے زیادہ حساس اور کمزور گروپوں کو کووڈ -19 سے تحفظ فراہم کرنے کی غرض سے ایک وسیلے کے طور پرٹیکہ کاری مہم جاری ہے اور اس کا مستقل طور پر جائزہ اور اعلی ترین سطح پر اس کی نگرانی کی جاتی رہتی ہے۔
وزارتِ تعلیم
علاقائی زبانوں میں تکنیکی کورسز
قومی تعلیمی پالیسی  2020 کے ساتھ موافقت میں، آل انڈیا کونسل فار ٹیکنیکل ایجوکیشن  نے سال 2021-22 میں ہندوستانی زبانوں میں تکنیکی تعلیم کا آغاز کیا ہے۔ اے آئی سی ٹی ای نے 12 ہندوستانی زبانوں میں ”اے آئی سی ٹی ای تکنیکی کتب کی تخلیق اور ترجمہ“ بھی متعارف کرایا ہے جس کے نتیجے میں GER میں اضافہ، سیکھنے کے بہتر نتائج، اختراعات اور تحقیقی صلاحیتوں کو تقویت ملتی ہے۔ سال 2022-23 میں انجینئرنگ کے آٹھ  مضامین علاقائی زبانوں میں پیش کیے جا رہے ہیں۔
علاقائی زبان کے پس منظر سے تعلق رکھنے والے طلبا کی مدد کے لیے، AICTE نے انڈکشن پروگرام متعارف کرایا ہے جو مواصلات کی مہارتیں فراہم کرتا ہے اور طلبا کو ادارے کی ثقافت سے واقف کرواتا ہے۔
طلبا کے روزگار کے امکانات کو مزید بڑھانے کے لیے، AICTE نے تکنیکی اداروں کے طلبا کے لیے اپنی انٹرنشپ پالیسی تیار کی ہے جس میں تمام یو جی/ ڈپلوما طلبا کے لیے انٹرنشپ لازمی ہے۔ نیز، تمام AICTE کے منظور شدہ ادارے اسکل ڈیولپمنٹ کورسز، طلبا کی ترقی کی سرگرمیاں جیسے کہ ریسرچ پارک، اسٹارٹ اپ سینٹر، انوویشن کلب، انٹرپرینیورشپ، انڈسٹری انسٹی ٹیوٹ سیل وغیرہ چلائیں گے۔ روزگار کو بڑھانے کے لیے حکومت کے ردعمل کے ایک حصے کے طور پر، AICTE طلبا کی ملازمت کی قابلیت کو بڑھانے کے لیے درج ذیل پروگراموں کو نافذ کر رہا ہے، جیسے کہ،
- نیشنل اسکل کوالیفکیشن فریم ورک  کے تحت صنعت کاری ڈگری/ ڈپلوما پروگرام
- نیشنل ایمپلائیبلٹی انہانسمنٹ مشن 
- iii. ایمپلائبلٹی انہانسمنٹ ٹریننگ پروگرام 
- iv. اے آئی سی ٹی ای کے منظور شدہ اداروں کی اضافی صلاحیت میں ITIs کا افتتاح
- دی اربن لرننگ انٹرنشپ پروگرام 
وزیر مملکت برائے تعلیم ڈاکٹر سبھاش سرکار نے آج لوک سبھا میں ایک تحریری جواب میں یہ معلومات فراہم کی۔
خواتین اور بچوں کی ترقیات کی وزارت
خواتین و بچوں کی وزارت نے بچوں کی دیکھ بھال کے سرکاری اداروں میں بچوں کی دیکھ بھال کے لیے ماہرین فراہم کرنے کی غرض سے انڈین اکیڈمی آف پیڈیاٹرکس کےساتھ سرگرمیاں شروع کیں
نئی دہلی، 11 مئی، 2021/خواتین و بچوں کی ترقی کی مرکزی وزیر محترمہ اسمرتی زوبین ایرانی نے کہا کہ ملک بھر میں بچوں کی دیکھ بھال کے سرکاری اداروں میں رہنے والے بچوں کو ماہرانہ دیکھ بھال کرانے کے نقطۂ نظر سے خواتین اور بچوں کی ترقی کی وزارت انڈین اکیڈمی آف پیڈیا ٹرکس کے ساتھ سرگرم ہے۔ سلسلے وار ٹوئیٹ پیغامات میں انہوں نے کہا ’’یہ بچوں کے تحفظ کی خدمات کی اسکیم کے تحت بچوں کو فراہم کی جانے والی طبی دیکھ بھال کے علاوہ ہے۔ ‘‘ وزیر موصوف نے ٹوئیٹ کیا کہ یہاں تک کہ ملک کے دور دراز کے علاقوں سے بھی بچوں کی دیکھ بھال کرنے والے / بچوں کے تحفظ سے متعلق افسران ہفتے میں چھ دن ہر دوپہر کو بچوں کے علاج کے ماہر اس ٹیلی میڈیسن سے فائدہ اٹھانے کے اہل ہوں گے۔ اس خدمات کے ذریعے 2000 سے زائد سی سی آئی میں ہزاروں بچے مستفید ہوں گے۔‘‘
ایک اور ٹوئیٹ میں محترمہ ایرانی نے کہا ’’انڈین اکیڈمی آف پیڈیا ٹرکس  کے 30000 ارکان کے ایک مضبوط نیٹ ورک کی ماہرین کی ایک ٹیم فی الحال سینٹرل ، زونل ، ریاست اور شہر کی سطح پر تشکیل دی جا رہی ہے تاکہ ضرورت مند بچوں کو خدمات فراہم کی جائیں۔ ہر ایک سرکار کی مدد والے سی سی آئی میں آئی اے پی کی طرف سے ایک ماہر مقرر کیا جائے گا۔‘‘ ضرورت مند بچوں کو خدمات کی پیشکش پر انڈین اکیڈمی آف پیڈیا ٹرکس اور اس کے ارکان کا شکریہ ادا کرتے ہوئے وزیرموصوف نے ٹوئیٹ کیا ’’ان کا عزم اور حکومت ہند کی کوششوں سے بچوں کی دیکھ بھال کے سرکاری اداروں میں رہنے والے بچوں کے لیے ماہرانہ طبی مشورہ محض ایک فون کال پر کیا جا سکے گا۔‘‘
۔۔۔
م ن ۔ اس۔ ت ح ۔
11.05.2021
U –4389
(Visitor Counter : 134